

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.2** | 2025. gada 21. februārī |

**10.**

**Par nekustamā īpašuma "Tumšais purvs", Mazozolu pag., Ogres nov., daļas nodošanu bezatlīdzības lietošanā VSIA „Latvijas Vides, ģeoloģijas un meteoroloģijas centrs”**

#  Izskatot Ogres novada pašvaldībā (turpmāk – Pašvaldība) 2023. gada 20. jūnijā saņemto Valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" (turpmāk – LVĢMC), vienotais reģistrācijas  numurs 50103237791, juridiskā adrese: Latgales iela 165, Rīga, LV-1019, iesniegumu (reģistrēts Pašvaldībā ar Nr. 2-4.1/3158) ar lūgumu rast iespēju nodot bezatlīdzības lietošanā zemes vienību ar kadastra apzīmējumu 7472 006 0163, kas atrodas Līčupē, Mazozolu pagastā, Ogres novadā, jaunas valsts nacionālā meteoroloģiskā monitoringa tīkla staciju uzstādīšanai, Pašvaldības dome konstatēja:

1. Zemgales rajona tiesas Mazozolu pagasta zemesgrāmatas nodalījumā Nr. 100000457279 ierakstīts nekustamais īpašums ar nosaukumu “Tumšais purvs”, Mazozolu pagasts, Ogres novads (kadastra numurs 7472 006 0114), kas sastāv no 10 zemes vienībām ar kopējo platību 65.67 ha, tostarp zemes vienības ar kadastra apzīmējumu 7472 006 0163 (turpmāk - Zemes vienība). Īpašuma tiesības nostiprinātas Pašvaldībai;
2. saskaņā ar Pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” (turpmāk – Apbūves noteikumi) 7. pielikumu “Ogres novada teritorijas atļautās un plānotas izmantošanas kartes” Zemes vienība atrodas teritorijā, kurai noteiktas funkcionālā zona “Lauksaimniecības teritorijas (L)”. Atbilstoši Apbūves noteikumu 227.punktam lauksaimniecības teritorija (L) nozīmē teritoriju, kur zemes, ēkas un būves vai tās daļas izmantošanas veids ir saistīts ar lauksaimnieciskās produkcijas audzēšanu, apstrādi un uzglabāšanu, un ietver arī lauku apdzīvojumu, kā arī mazdārziņu teritorijas, un citu, šajos noteikumos noteikto, atļauto izmantošanu. Nolūks, kādā atļauts plānot, projektēt, būvēt, pārbūvēt, ierīkot vai izmantot ēku vai citu būvi uz zemes ir norādīti Apbūves noteikumu 227.1. apakšpunktā, tostarp 227.1. H apakšpunktā noteikts, ka lauksaimniecības teritorijā esošās zemes vienības izmantošana atļauta arī inženiertehnisko komunikāciju objektu ierīkošanai;
3. LVĢMC savā iesniegumā norāda, ka plāno pilnveidot un paplašināt nacionālo meteoroloģisko tīklu - Pašvaldības administratīvajā teritorijā izvietojot jaunu valsts nacionālā meteoroloģiskā monitoringa tīkla staciju, kurā tiks uzstādītas Pasaules Meteoroloģiskās organizācijas atzīto ražotāju mēriekārtas un monitoringa dati tiks izmantoti laika apstākļu un plūdu prognožu sagatavošanā, kā arī ilggadīgo klimatisko datu rindu uzturēšanā, pilnveidot un paplašināt nacionālo meteoroloģisko tīklu - nodrošināt prognožu un brīdinājumu sagatavošanu Ministru kabineta 2020. gada 26. augusta rīkojuma Nr. 476 “Par Valsts civilās aizsardzības plānu” noteikto funkciju ietvarā, atbalstot preventīvās darbības vai glābšanas pasākumus dažādu dabas vai tehnogēno apdraudējumu gadījumā, nodrošināt meteoroloģiskos novērojumus nepārtrauktā darba režīmā atbilstoši Pasaules Meteoroloģiskās organizācijas regulējošiem un metodiskiem dokumentiem.

 Ministru kabineta 2009. gada 1. jūlija rīkojumā Nr. 448 “Par valsts aģentūras “Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” dibināšanu” noteikts, ka valsts sabiedrība ar ierobežotu atbildību "**Latvijas Vides, ģeoloģijas un meteoroloģijas centrs**" ir – kapitālsabiedrība, kuras uzdevumi cita starpā ir:

*“6.1. veikt normatīvajos aktos kapitālsabiedrībai noteiktos uzdevumus, kā arī tai deleģētos valsts pārvaldes uzdevumus atbilstoši dibināšanas mērķim;”.*

Saskaņā ar Publiskas personas finanšu līdzekļu un mantas izšķērdēšanas novēršanas likuma (turpmāk – Likums) 5. panta nosacījumiem, publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Likuma 5. panta otrajā daļā noteikti izņēmumi uz kuriem neattiecas minētais aizliegums, tostarp Likuma 5. panta otrās daļas 5. punktā noteikts, ka publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai.

 Nododot Pašvaldības Zemes vienības daļu bezatlīdzības lietošanā LVĢMC ieceres īstenošanai, tiktu izveidota valsts nacionālā meteoroloģiskā monitoringa tīkla stacija un labiekārtota Pašvaldības īpašuma daļa.

 Likuma 5. panta trešā daļa noteic, ka gadījumā, ja publiskas personas mantu nodod bezatlīdzības lietošanā, par to pieņem lēmumu. Atbilstoši Likuma 5. panta ceturtajai daļai - Ja bezatlīdzības lietošanā paredzēts nodot publiskas personas nekustamo vai kustamo mantu uz laiku, kas ilgāks par pieciem gadiem, lēmumu par to pieņem attiecīgi Ministru kabinets vai atvasinātas publiskas personas orgāns, ja likumā vai Ministru kabineta noteikumos nav paredzēts citādi. Pašvaldību likuma 10. panta pirmās daļas 21. punktā noteikts, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos. Saskaņā ar Likuma 5. panta trešo *prim* daļu, tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus.

Ņemot vērā augstāk minēto, pamatojoties uz Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu, 5. panta trešo un ceturto daļu, Pašvaldību likuma 10. panta pirmās daļas 21. punktu, un ņemot vērā Ministru kabineta 2009. gada 1. jūlija rīkojuma Nr. 448 “Par valsts aģentūras “Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” dibināšanu” 6.1., 6.3., 6.4., 6.6., 6.7., 6.11. un 6.13. apakšpunktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Nodot** Valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs", vienotais reģistrācijas  numurs 50103237791, juridiskā adrese: Latgales iela 165, Rīga, LV-1019, turpmāk – LVĢMC, bezatlīdzības lietošanā Ogres novada pašvaldībai piederošā nekustamā īpašuma ar nosaukumu “Tumšais purvs”, Mazozolu pagasts, Ogres novads (kadastra numurs 7472 006 0114) sastāvā esošās zemes vienības (kadastra apzīmējums 7472 006 0163) daļu 0,0625 ha platībā, turpmāk – Zemes vienība, saskaņā ar skici pielikumā.
2. **Noteikt** Zemes vienības bezatlīdzības lietošanas mērķi – valsts nacionālā meteoroloģiskā monitoringa tīkla stacijas izveide.
3. **Noteikt,** ka Zemes vienība tiek nodota bezatlīdzības lietošanā uz 10 gadiem, ar iespēju līguma darbību pagarināt.
4. **Noteikt**,ka līgums par bezatlīdzības lietošanu tiek izbeigts un Zemes vienība nododama atpakaļ, ja:
	1. Zemes vienība tiek izmantota pretēji tās nodošanas bezatlīdzības lietošanā mērķim vai tiek pārkāpti līguma noteikumi;
	2. Zemes vienība ir nepieciešama Ogres novada pašvaldībai savu funkciju nodrošināšanai;
	3. LVĢMC viena gada laikā no līguma noslēgšanas brīža nav uzsākusi Zemes vienības izmantošanu šajā lēmumā noteiktajam mērķim.
5. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai viena mēneša laikā no šā lēmuma spēkā stāšanās dienas sagatavot un organizēt patapinājuma līguma noslēgšanu.
6. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)